নিজস্ব প্রতিবেদক,ঢাকা,১৭, জানুয়ারি (বিডি নিউজ রিভিউজ ডটকম):: রেলপথ মন্ত্রণালয় সম্পর্কিত স্থায়ী কমিটির সভাপতি এবিএম ফজলে করিম চৌধুরী এমপি শনিবার সুইজারল্যান্ডের জেনেভায় আইপিইউ এর সদর দপ্তরে অনুষ্ঠিত ১৪৯তম সভায় হিউম্যান রাইটস কমিটির প্রেসিডেন্ট নির্বাচিত হয়েছেন। ১৬৭টি দেশের সমন্বয়ে গঠিত আইপিইউ–এর বিভিন্ন দেশের পার্লামেন্টের ৪৭ হাজার সদস্য মানবাধিকার বিষয় নিয়ে তাঁদের নিজ নিজ দেশে কাজ করে যাচ্ছেন। এ বি এম ফজলে করিম চৌধুরী এমপি ইতোপূর্বে আইপিইউর হিউম্যান রাইটস কমিটির দুই মেয়াদে ভাইস প্রেসিডেন্টের দায়িত্ব পালন করেন। তিনি বৃটিশ পার্লামেন্টের এমপিA.Clywd এর স্থলাভিষিক্ত হলেন। এ বছর হিউম্যান রাইটস কমিটির ৪০ বছর পূর্ণ হবে।